హరీష్ చంద్ర ద్వివేది

హరీష్ ద్వివేది (జననం 22 అక్టోబర్ 1973) భారతదేశానికి చెందిన రాజకీయ నాయకుడు. ఆయన బస్తీ లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం   
హరీష్ చంద్ర ద్వివేది బిజెపి యువజన విభాగం  అఖిల భారతీయ విద్యార్థి పరిషత్ (ఏబీవీపీ)తో తన రాజకీయ జీవితాన్ని ప్రారంభించి ఏబీవీపీ బస్తీ జిల్లా చీఫ్, ఏబీవీపీ గోరఖ్‌పూర్, ప్రయాగ్‌రాజ్, సుల్తాన్‌పూర్ శాఖాపరమైన సంస్థాగత మంత్రిగా బాధ్యతలు నిర్వహించి, 2005 నుండి 2007 వరకు బిజెపి రాష్ట్ర అధ్యక్షుడు కేశరినాథ్ త్రిపాఠికి రాజకీయ సలహాదారుగా, భారతీయ జనతా యువ మోర్చా (బీజేవైఎం) రాష్ట్ర ప్రధాన కార్యదర్శిగా, 2007 నుండి 2010 వరకు బిజెపి రాష్ట్ర ఉపాధ్యక్షుడిగా వివిధ హోదాల్లో పని చేశాడు.

హరీష్ చంద్ర ద్వివేది 2012 ఉత్తరప్రదేశ్ శాసనసభ ఎన్నికల్లో బస్తీ సదర్ శాసనసభ నియోజకవర్గం నుండి పోటీ చేసి ఓడిపోయి 2014లో జరిగిన లోక్‌సభ ఎన్నికలలో బస్తీ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి సమీప ప్రత్యర్థి ఎస్‌పీ అభ్యర్థి బ్రిజ్ కిషోర్ సింగ్‌పై 33,562 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

హరీష్ చంద్ర ద్వివేది 2019లో జరిగిన లోక్‌సభ ఎన్నికలలో బస్తీ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి సమీప ప్రత్యర్థి బీఎస్‌పీ అభ్యర్థి రామ్ ప్రసాద్ చౌదరిపై 30,355 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. ఆయన 2024 లోక్‌సభ ఎన్నికలలో బీజేపీ అభ్యర్థిగా పోటీ చేసి సమీప ప్రత్యర్థి ఎస్‌పీ అభ్యర్థి రామ్ ప్రసాద్ చౌదరి చేతిలో 1,00,994 ఓట్ల తేడాతో ఓడిపోయాడు.
మూలాలు 	   

వర్గం:1973 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:17వ లోక్‌సభ సభ్యులు
వర్గం:16వ లోక్‌సభ సభ్యులు